
Whan Phebꝰ in y• crabbe had n [...]r his cours rōne
And toward y• lyō his iorney take
To loke on Pi [...]tagoras ſpere I had begōne
Syttynge all ſolytary alone beſyde a lake
Muſyng on a manere how y• I myght make
Reaſon & ſenſualyte in one to acorde
But I coude not bryng abowte y• monacorde

For longe e [...] I myght ſlepe me gan oppreſſe
So poderouſly I cowde make none  [...]ſtacle
In myn heed was falle ſuche an heuyneſſe
I was feyne to drawe to myne habytacle
To rowne wt a pylow me ſemyd beſt tryacle
So layed I me downe my diſeeſè to releue
Anone cam in Morpleꝰ & toke me by the ſleue

And as I ſo laye half in a traunſe
Twene ſlepynge & wakyng he bad me aryſe
For he ſayd I muſt yeue attendaunce
To the grete court of Mynos the Iuſtyce
Me nought auaylled ayen hym to ſylogyſe
For it is oft ſayd by them y• yet lyues
He muſt nedes goo y• the deuyll dryues

Whan I ſawe no better but I muſt go
I ſayd I was redy at his cōmaundement
Wheder y• he wolde me lede to or fro
So vp I aroſe & forth wyth hym went
Tyll he had me brought to the parlyament
Where Pluto ſate & kepte his aſtate
And wyth hym Mynos the Iuge dyſperate

But as we thyderward went by the waye
I hym beſought his name me to tell
Morpleus he ſayd y• me calle maye
A ſyr ſayd I then where do ye dwell
In heuen or in erthe or ellys in helle
Nay he ſayd myn abydyng moſt comynly
Is in a lytyll corner callyd Fantaſy

And aſſone as he thyſe wordes had ſayd
Cerberus the porter of helle wt his cheyne
Brought thyder Colus in ragg [...] euyll arayd
Ayen whom Neptunꝰ & Dyana dyd cōpleyne
Sayeng thus o Mynos thou Iuge ſouereyne
Yeue thi cruel Iugement a [...]ēſt this traytour ſo
y• we may haue cauſe to preyſe thy lorde Pluto

Then was there made a proclamacōn
In Plutoes name cōma [...]nded ſtylence
Vpon the payn of ſtreyte corre [...]ōn
y• Dyana & Neptunus myght haue audyence
To declare ther greyf of the grete offence
To them do by Colus wheron they cōpleyned
And to begyn Dyana was conſtreyned

Whyche thus began as ye ſhall here
Sayeng in this wyſe. o thou lorde Pluto
wt thy Iuge Mynos ſyttyng wyth the in fere
Execute your fury vpon Colus ſo
Acordyng to the offence y• he to me hath do
That I haue no cauſe ferther to apele
Whyche yf I do ſhall not be for your wele

Remembre fyrſt how I a goddeſſe pure
Ouer all deſertes foreſtes & chaces
Haue take the gydyng & vnder my cure
This traytour Colus hath many of my plac [...]
Diſtroyed wyth his blaſtes & dayly me menac [...]
Where ony wode is he ſhall make it playne
Yf he to his lyberte maye reſorte agayne

The gretteſt trees that ony man may fynde
In foreſt to ſhade the dere for ther comfort
He bre [...]ith them aſon [...] & rēteth them rote & r [...]de
Out of the erthe this is his diſport
So y• the dere ſhall haue no reſort
Within ſhort tyme to no manere ſhade
Where thrugh the game is lykly to fade

Whyche to my name a reproche ſynguler
[Page]Sholde be for euer whyle the worlde laſte
And to all the goddys an hyghe diſpleyſer
To ſee the game ſo diſtroyed by his blaſt
Wherfore a remedy puruey in haſt
And let hym be punyſſhyd after his offence
Conſydre the cryme. & yeue your ſentence

And whā thꝰ Dyana had made her cōpleynt
To Mynos y• Iuge in Plutoes preſence
Came forth Neptunꝰ wt vyſage pale & feynt
Deſyrynge of fauour to haue audyence
Sayenge thus Pluto to thy magnyfycence
I ſhall reherce what this creature
Colus hath done me out of meſure

Thou knoweſt well that I haue the charge
Ouer all the ſee. & therof god I am
No ſhyp may ſayle.  [...]eruell bote nor barge
Gret karyke: nor hulke wt ony lyuynge man
But yf he haue my ſau [...]conduyte than
Who me offendyth wythin my Iuriſdiccōn
O wyth to ſubmytte hym to my correccōn

But in as moche as it is now ſoo
That ye hym here haue as your pryſonere
I ſhall you ſhewe my compleynt loo
Wherfore I praye you y• ye woll it here
And lete hym not eſcape out of your daungere
Tyll he hath made ful ſeeth & recompence
For hurt of my name thrugh his grete offence

Fyrſt to begynne▪ this Colus hath ofte
Made me to retorne my courſe ayenſt nature
wt his grete blaſtis whan he hath be a lofte
And charged me to labour ferre out of meſure
y• it was grete merueylle how I myght endure
The  [...]ome of my ſwete woll it teſtifye
That on the ſee bankes lyeth beten full hye

Secondly where as my nature is
Bothe to ebbe & flowe & ſo my courſe to kepe
Oft of myn entent hath he made me mys
Where as I ſholde haue fyllyd dyches depe
At a full water I myght not thyder crepe
Before my ſeaſon came to retorne ageyne
And then went I faſter than I wolde certeyne

Thus hath he me dryue ayenſt myn entent
And contrary to my courſe naturall
Where I ſholde haue be he made me be abſent
To my grete diſhonour & in eſpecyall
Oo thyng he vſed that was worſt of all
For where as I my  [...]aufgarde grauntyd
 [...]y in that coſt he comynly hauntyd

Of very pure malyce & of ſylfewyll
Them to diſtroye in dyſpyte of me
To whom I promyſed both in good & yll
To be her protectour in all aduerſyte
That them ſholde falle vpon the ſee
And euyn ſodenly er they cowde beware
Wyth a ſodeyn piry he lappy [...] them in care

And full oft ſyth wyth his boyſtous b [...]
Er they myȝt beware he droof hē on the ſond [...]
And other whyle he brake toppe ſaylle & maſt
Whyche cauſed thē to peryſſh er they cam̄ to lōd [...]
Then curſyd they y• tyme y• euer me fonde
Thus among the people loſt is my name
And ſo by his labour put I am to ſhame

Conſyder this mater & ponder my cauſe
Tender my compleynt as rygour requyreth
Shewe forth your ſentence wt a breyf  [...]auſe
I may not long tary the tyme faſt expyreth
The offence is grete wherfore it deſyreth
The more greuous pay [...] & haſty Iugement
For offence don wylfully wyll non a [...]yſement

And▪ whan y• god Pluto a whyle hȳ bethought
He ro [...]d wt Mynos to know what was to do
Then he ſayd openly loke thou faylle nought
Thy ſentence to  [...]eue wythout fauour ſo
Lyke as thou haſt herde y• cauſes me [...]yd y• to
And ſo euynly dele twene thyſe partyes twey [...]
y• none of them haue cauſe on y• other cōpley [...]

Then ſayd Mynos full Indifferently
To Dyana & Neptunꝰ. is there ony more
That ye woll declare agayn hym openly
Nay in dede they ſayd we kepe none in ſtore
We haue ſayd ynough to punyſſhe hym fore
Yf ye in this mater be not parcyall
Remēbre your name was wonte to be egall

Well then ſayd Mynos now lete vs here
What this boyſtous Colus for hȳſelfe can ſay
For here (prima facie) to vs doth apere
That he hath offended noo man can ſay nay
Wherfore thou Colus wythout more deſay
Shape vs an anſwere to thyn aculement
And ellys I muſt procede on thy Iugement

And euen as Colꝰ was onwarde to haue ſayd
For his ercuſe. came in a meſſengere
Fro god Appollo to Pluto & hym prayd
On-his behalfe yt he wythout daungere
Wolde to hym come & brynge wt hym in fere
Dyana & Neptunus vnto his banket
And yf they diſdeyned hȳſelf he wold them fet

Moreouer he ſayd the god Appollo
Deſyreth to haue reſpyt of the Iugement
Of Colus bothe of Mynos & Pluto
So Dyana & Neptunꝰ were therwith content
And yf they were diſpoſyd to aſſent
That he myght come vnto his preſence
He it deſyred to knowe his offence

What ſay ye herto ſayd Pluto to them tweyn
Wyll ye bothe aſſente yt it ſhall be thus
Ye ſayd the goddeſſe for my parte certeyn
And I alſo ſayd this Neptunus
I am well pleſyd quod this Colus
And whan they had a whyle thus togyd ſpoke
Pluto cōmaunded the courte to be broke

And then togyder went they in fere
Pluto & Neptunus ledynge the goddeſſe
Whom fololowed Cerberꝰ wyth his pryſonere
And alder laſt wyth grete heuyneſſe
Cam I & Morpleus to the fortereſſe
Of the god Appollo vnto his banket
Where many goddys & goddeſſes met

Whan Appollo ſawe that they were come
He was ryght glad & prayed them to ſyt
Nay ſayd Dyana this is all & ſome
Ye ſhall me perdone I ſhall not lyt yet
I ſhall fyrſt knowe why Colus abyt
And what execucyon ſhall on hym be do
For his offence. well ſayd Appollo

Madame ye ſhall haue all your pleyſere
Syth it woll none other wyſe be
But fyrſt I you pray lete me the matere here
Why he is brought in this perplexyte
Well ſayd Pluto. that ſhall ye ſoone ſee
And gan to declare euyn by and by
Both ther compleyntes ordynatly

And whan Appollo had herde the reporte
Of Pluto in a manere ſmylynge he ſayd
I ſee well Colus. thou haſt ſmalle comforte
Thyſelf to excuſe thou mayſt be diſmayd
To here ſo grete compleyntes ayenſt the layd
That notwithſtondyng yf thou can ſay ought
For thyn owne wele. ſaye & tary nought

Forſoth ſayd Colus yf I had reſpyte
Herto an anſwere cowde I countrefete
But to haue her grace more is my delyte
Wherfore I praye you all for me entrete
yt I may by your requeſt her good grace gete
And what payne or greyf ye for me prouyde
Wythout ony grutchyng I ſhall it abyde

 [...]oo good madame ſayd god Appollo
What maye he do more but ſewe to your grace
Beholde how the terys from his eyen go
[Page]It is ſatiſfaccōn half for his treſpace
Now glorious goddeſſe ſhew your pytous face
To this poore pryſoner at my requeſt
All we for your honour thynke thus is beſt

And yf it lyke you to do in this wyſe
And to foryeue hym clerely his offence
One thynge ſurely I woll you promyſe
Yf he oft rebelle and make reſiſtence
Or diſobeye vnto your ſentence
For euery tree that he makyth fall
Out of the erth. an hūdryd aryſe ſhall

So that your game ſhall not diſcreaſe
For lacke of ſhade I dare vndertake
Well ſyr Appollo ſayd ſhe then woll I ſeaſe
Of all my rancour & mercy wyth you make
And then god Neptunus of his mater ſpake
Sayeng thꝰ. Appollo though Dyana hȳ releſe
Yet ſhall he ſue to me to haue his peſe

A ſayd Appollo ye wende I had foryete
You for my lady Dyana the goddeſſe
Nay thynke not ſo for I woll you entrete
As well as her wythout longe proceſſe
Wyll ye agree yt Phebus your mayſtreſſe
May haue the gydynge of your varyaunce
I ſhall abyde qd he her ordynaunce

Well then qd Appollo I praye you goddis all Nota
And goddeſſes yt ben here preſent
That ye companably woll aborde fall
Nay then ſayd Othea. it is not conuenyent
Adue ordre in euery place is exſpedyent
To be had wherfore ye may not let
To be your owne marchall at your owne banket

And whan Appollo ſee it wolde none other be
He callyd to hym Aurora the goddeſſe
And ſayd though ye wepe yet ſhal ye before me
Ay kepe your courſe & put yourſelf in preſſe
So he her ſet fyrſt at his owne meſſe
Wt her moyſt clothes wyth terys all be ſpreynt
The medowes in may ſhewe therof ther cōpleynt

Next her ſat Mars myghty god and ſtronge
Wyth a flāme or tyre enuyronned all about
A crowne of yren on his heed a ſpere in honde
It ſemyd by his chere as he wolde haue fouze
And next vnto hym as I perceyue mought
Sate the goddeſſe Dyana in mantell fyne
Of blak ſylk purflyd wyth poudryd hermyne

Lyke as ſhe had take the mantell & the rynge
And next vnto her arayed ryally
Sate the god Iupiter in his demenynge
Full ſad & wyſe he ſemyd ſykerly
A crowne of tynne ſtode on his heed
And yt I recorde of all phyloſophres
That lytyl ſtore of coyne kepe in ther cofres

Ioyned to hym in ſyttyng next there was
The goddeſſe Iuno full rychely beſeene
In a ſercote yt ſhone as bryght as glas
Of goldſmythꝭ werke wt ſpanglꝭ wrouȝt by dene
Of ryal ryches wantyd ſhe non I wene
And next by her ſate the god Saturne
That oft tyme cauſith many one to morne

But he was clad me thought ſtraungely
For of fro [...] & ſnowe was all his aray
In his honde he helde a fawchon all blody
It ſemyd by his chere as he wold make a fray
A baudrik of yſikles abowte his necke gay
He had. & aboue an hyghe on his heed
Couchid wt heylſtones he ware a croune of leed

And next in ordre was ſet by his ſyde
Ceres the goddeſſe in a garmente
Of ſakcloth made with ſleues large & wyde
Embroudryd wyth ſheuys & ſycklys bente
Of all manere greynes ſhe ſcalyd the parente
In token that ſhe was the goddeſſe of corne
Olde poetes ſay ſhe bereth the herueſt horne

Then was there ſet the god Cupido
[Page]All freſſhe & galaūt and coſtly in aray
Wyth ouches & rynges he was beſet ſo
The palys therof ſhone as thouȝ it had be day
A kerchyf of pleyſaūce ſtode ouer his helme ay
The goddeſſe Ceres he lokyd in the face
And wyth one arme he dyde her enbrace

Next to Cupido in order by and by
Of worldly wyſdom ſate the fortereſſe
Callyd Othea cheyf grounde of polycy
Reweler of knighthede of prudence y• goddeſſe
Clad all in purpure was ſhe more & leſſe
Sauf on her heed a crowne there ſtode
Couchyd wyth perlys oryent fyne & gode

And next to her was god Pluto ſet
Wyth a derke myſt enuyroned all aboute
His clothynge was made of a ſmoky net
His colour was both wythin & wythoute
Full derke & dȳme his eyen grete & ſtoute
Of fyre & ſulphure all his odour waas
That wo was me while I behelde his faas

Fortune the goddeſſe wyth her party face
Was vnto Pluto next in order ſet
Varyaunt ſhe was ay in ſhort ſpace
Her whele was redy to torne wythout let
Her go wne was of gawdy grene chamelet
Chaungeable of ſondry dyuers coloures
To the condicyons acordynge of her ſhoures

And by her ſate though he vnworthy were
The rude god Pan of ſhepeherdes the gyde
Clad in ruſſet freſe & brechyd lyke a bere
Wyth a grete tarboxe hangynge by his ſyde
A ſhep [...]roke in his hōde he ſpared for no pryde
And at his fete lay a prykeryd curie
He ratelyd in the throte as he had the murie

Iſys the goddeſſe bare hym company
For at the table next ſhe ſat by his ſyde
In a cloſe kyrtyll enbrowdexyd  [...]nryouſly
Wyth braunches & leuys brode large & wyde
Giene as ony graſſe in the ſomer tyde
Of all manere fruyt ſhe had the gouernaūce
Of ſauours odoriferous was her ſuſtynaūce

Next her then was god Neptunus ſet
He ſauored lyke a fyſſher of hȳ I ſpake before
It ſemyd by his clothes as they had be wet
About hȳ in his gyrdelſtede hȳge fyſſhꝭ manya ſcore
Of his ſtraūge aray meruelyd I ſore
A ſhyp wyth a toppe & ſayle was his creſte
Me thought he was gayly diſgyſed at yt feſte

Then toke Minerue the goddeſſe her ſete
Ioyntly to Neptunus all in curas clad
Gaūlett on her hondꝭ & ſabatoūs on her fete
She loked euer about as thouȝ ſhe had be mad
An hamer & a ſythe on her heed ſhe had
She wered two bokelers one by her ſyde
That other ye wot wher thiſ was al her pryde

Then cam y• god bachꝰ & bi her ſet hȳ downe
Holdynge in his honde a cup full of wyne
Of grene vyne leuys he ware a Ioly cowne
He was clad in cluſtres of grapis good & fyne
A garlonde of yuy he choſe for his ſygne
On his heed he had a thredebare kendall hode
Algymlot and a fauſet therupon ſtode

Next him ſate Phebns wyth her colour pale
Fat ſhe was of face but of complexyon feynt
She ſayd ſhe ruled neptunꝰ & made hȳ to auale
And ones in y• mōth wt phebꝰ was ſhe meȳt
Alſo ne were ſhe. Ceres were ateynt
Thus ſhe ſat & tolde the myght of her nature
And on her heed ſhe ware a crowne of ſyluer pure

Ioyntly to her Mercurins toke his ſee
As came to his courſe wytneſſe the zodiake
He had a gylden tonge as fyll for his degree
In eloquence of langage he paſſyd al the pake
For in his talkyng noman cowde fynde lake
A boxe with quykſyluer he had in his honde
Multiplyers knowe it well in euery londe

[Page]
By hȳ ſate dam̄ Venꝰ with colour ciiſtallyne
Whoſe long here ſhone as wyre of golde bryȝt
Criſpe was her ſkynne & her eyen columbyne
Rauyſſhyd myn herte her chere was ſo lyght
Patroneſſe of pleſaūce be named wel ſhe myȝt
A ſmocke was her wede garnyſſhid curiouſly
But aboue all other ſhe had a wanton ey

On her heed ſhe ware a reed copre crowne
A noſegay ſhe had made full pleſauntly
Betwyx her & Aurora. Appollo ſet hȳ downe
Wt his beames bryght he ſhone ſo feruently
That he therwyth gladed all the company
A crowne of pure golde was on his heed ſet
In ſygne yt he was mayſter & lorde of yt banket

Thꝰ was y• table ſet roūde about Nota
Wt goddys & goddeſſes as I haue you tolde
Awaytynge on the boorde was a grete route
Of ſage philoſophres & poetes many folde
There was ſad Sychero & Ariſtotle olde
Tholome Dorethe & Dyogenes
Plato Meſſehala & wyſe Socrates

Sortes & Saphirꝰ wt Hermes ſtode behynde
Auicen & Aueroys wyth them were in fire
Galien & Ypocras yt phyſyk haue in mynde
Wt helpe of Eſculapion toward them drew ner̄
Virgile Orace Ouid and Omet
Euclide & Alberte yaue ther attendaunce
To do the goddes & goddeſſes pleſaunce

Hore berded Orpheꝰ was there with his harpe
And as a poete muſicall made he melody
Other mȳſtrel had they non̄ ſaf Pan gan carp̄
Of his lewde bagpype yt cauſyd the company
To lauȝ. yet many mo were yf I ſhold not ly
Some yonge ſome olde bothe better & werſe
But mo of ther names can I not reherſe

Of all maner deyntees there was habundaūce
Of metis & drynkis foyſon plenteuous
In came diſcorde to haue made va [...]yāunce
But there was no rome to ſet her in y• houe
The goddys remembryd the ſcyſme odious
Amonge the thre goddeſſes yt ſhe had wrought
At the feſt of Peleus wherfore they thought

They wolde not wyth her dele in auenture
Leſt ſhe them brought to ſome in conuenyent
She ſeyng this was wroth out of meſure
And in grete wrathe oute of the paleys went
Sayeng to herſelfe yt chere ſholde they repent
And anone wt Attropos happyd ſhe to mete
As he had be a ghoſt came in a wȳdyng ſhete

She toke hȳ by the honde & rowned in his ere
And tolde hȳ of the banket yt was ſo delycate
Hou ſhe was receyued & what chet had ſhe thet
And how euery god ſate in his aſtate
Is it thꝰ ſayd Attropos what in deuylles date
Well he ſayd I ſe well how the game gooth
Ones for your ſake ſhal I make them wroth

And whan ſhe had hym all togyder tolde
From her he departyd & of her toke his leue
Sayeng yt ſor her ſake his way take he wolde
In to the palays his maters to meue
And er he thens went he trowyd them to grene
Wyth ſuche tydynges as he ſholde them tell
So forth in he went & ſpake wordes fell

Whan he came in the preſence of the goddis all
As he had be wood he lokyd hym aboute
His ſhete from his body downe he let fall
And on a rude mauer he ſaluted all the route
Wyth a bolde voys carpyng wordes ſtoute
But he ſpake all holowe as it had be one
Had ſpoke in a nother world y• had wo begone

He ſtode forth boldly with grym countenaunce
Sayeng on this wyſe as ye ſhall here
All ye grete goddys yeue attendaunce
Vnto my wordes wythout all daungere
Remembre how ye made me your offycere
All tho wyth my darte fynally to chaſtyſe
[Page]That you diſobeyed or wold your law diſpyſe

And for the more ſurete ye ſealed my patent
Geuyng me full power ſo to occupy
What to I haue enployed myn entent
And that can dame Nature well teſtyfy
Yf ſhe be examyned ſhe woll it not deny
For whan ſhe forſaky [...]h ony creature
I am ay redy to take hym to my cure

Thus haue I ouely wyth all my dilygence
Executyd the offyce of olde antiquite
To me by you graūtid by your comin ſentence
For I ſparyd none hyghe nor lowe degree
So that on my part noo defawte hath be
For as ſoone as ony to me cōmytted was
I ſmote hym to y• herte he had none other gras

Ecto [...] of Troy for all his chyualry
Alerandre the grete & myghty conquerour
Iulius Ceſar wyth all his company
Dauid nor Ioſue nor worthy Artour
Charles the noble y• was ſo grete of honour
Or Iudas Machabee for all his true hert
Nor Godfrey of Boleyn cowde me not aſtert

Nabugodonozor for all his grete prode
Nor the kynge of Egypte the cruel  [...]harao
Iaſon ne hercules went they neuer ſo wyde
Coſdras hanyball nor gentyll Sypyo
Cyrus Achylles or many a nother  [...]o
For ſeyre or fowle gate of me no grace
But al be at the laſt. I ſeſed them wt my mace

Thus haue I brought euery creature
To an ende bothe man fyſſhe foule & be [...]ſt
And euery other thyng in whom dame nature
Hath ony Iuriſdyccōn etheyr mooſt or leeſt
Excepte oonly one in whom your beheeſt
Is to me broke for ye me promyſed
That my myȝt of non ſhold haue be diſpiſed

When of the contrary dare I well auowe
Is true for one there is that woll not apply
Vnto my correccion nor in no wyſe bowe
To the dynt of my dart for dole nor deſteny
What comfort he hath nor the cauſe why
That he ſo rebellyth I can not thynke of ryȝt
But yf ye haue hȳ graūtid your alders ſafcondyght

And yf ye ſo haue then do ye not as goddys
For a goddys wrytynge may not reuerſyd be
Yf it ſholde I wolde not yeue two peſecoddis
For graunt of your patent of offyce nere of fee
Wherfore in this matere do me equytee
Accordynge to my patent. for tyll this be doo
Ye haue nomo & my ſeruiſe ne my good wylloo

And whan all y• goddys had Attropos herde
As they had be wood they brayde vp attonys
And ſayd the [...] wold not reſt til he wer conquerd
Taken & diſtroyed body blood & bones
And y• they ſwore grete othes for the nones
Ther lawe to diſpyſe y• was ſo malapert
They ſayd he ſhold be taught for to be ſo pert

Well ſayd Appollo yf he on the erthe be
Wt my brennyng chare I ſhall hym confounde
In fayth qd Neptunus & yf he kepe the ſee
He may be full ſure. he ſhall ſoone be drownde
A ſyr ſayd Mars this haue we well fownde
That ony diſobeyed our godly precept
We may well thynke we haue to longe ſlept

But neuertheleſſe where I maye hym fynde
Wt thond & lyghtnyng about I ſhal hym chace
And I qd Satnrnus before and behynde
Wt my bytter colde ſhal ſhewe hȳ harde grace
Wel ſayd Mercurius yf I may ſee his face
For euer of his ſpeche I ſhall hym depryue
So y• hym were better be deed than a lyue

Ye quod Othea yet waye he well be
In the ayre where he wyll & axe you no leue
Wherfore my counſell is that all we
May entreate Neptunꝰ his rancour to foryeue
[Page]And then I dout not Colꝰ wyll hym myſcheue
So may ye be ſure he ſhall you not eſcape
And els of all your angre woll he make but a Iape

But for to telle you how Col [...]s was brought
In daunger of Pluto yet had I forgete
Wherfor on this matere ferder woll I nought
Procede tyll I therof haue knowledge you lete
It felle on a daye the weder was wete
And Colus thought he wolde on his diſport
Goo to reioyce his ſpyrytes & comfort

He thouȝt he wolde ſe what was in the groūde
And in crauers forth he gan hym dreſſe
A drowthe had the erthe late before founde
That cauſed it to chȳne & craſe more & leſſe
Sodenly by weet conſtreyned by dureſſe
Was the groūde to cloſe his ſuperficiall face
So ſtreyte y• to ſcape Colus had no ſpace

This ſeyng Colus he ſtyll wythin abode
Sekyng wher he myȝt haue gon̄ out fer or nere
Anone he was aſpyed & one to Pluto rode
And tolde hȳ how Colus was in his daungere
Then ſayd he to Cerberꝰ fet me yt pryſonere
Tyll I haue hȳ ſeen let hym not go at large
As thou wolt anſwer of hym I yeue y• charge

Thus was this Colus take pryſoner
Then happyd it ſo yt the ſame daye
Pluto had prefyxed for a grete mater
Mynos to ſyt in his robe of raye
Wherfore Cerberus toke the next way
And lad hȳ to the place where the cour [...] ſhalbe
Whed as I tolde you Morpleus brought me

So thyder came Dyana caryed in a carre
To make her compleynt as I tolde you all
& ſo dyde Neptunꝰ y• doth both make & mar [...]e
Walowyng wt his wawes & tōblyng as a ball
Ther ma [...]s they meued fall what may befall
Ther was the fyrſt ſyght yt euer I them ſawe
And yf I neuer doo eft I recke not a ſtrawe

But now to my matere to retorne agayn
And to begynne newe. where I left
Whan all the goddys had done ther beſy pay [...]
They weyte to contryue how he ſholde be reft
Of his lyf yt Attropos had noo cauſe eft
To cōpleyn. then Phebus ſtert vpon her fete
And ſayd I pray you let me ſpeke a worde yete

Othea menyth well to ſaye on this wyſe
But al to entrete Neptunus I hope ſhal not nede
Meſemyth I alone durſt take ye enterpryſe
Er I am begyled or ellys I ſhall ſpede
How ſay ye Neptunꝰ ſhall I do this dede
Wyll ye your rancour ſeſſe at my requeſt
Madame qd he rulyth me as you lyketh beſt

Gramercy ſayd ſhe of your good wyll
That it pleaſeth you to ſhewe me that fa [...]our
Wherfor the goddys hye pleaſure to fulfyll
Performe my deſyre▪ & leue all olde rancour
Foral our alders wele & ſauyng of our honour
Agayn this Colus yt ye longe haue had
It is done qd he forſoth then am I glad

Sayd he now then Colus be y• to vs trew
 [...]repe well the ayre & our grete rebell
May we then ſoone euer to vs ſubdew
Yes & that quod Colus ſhall ye here tell
Nowhere in the ayre ſhall he reſt nor dwell
Yf he do therof put me in the fawte
Wyth my bytter blaſtes. ſo ſhall I hȳ aſſawte

What ſayd the god Pluto what is his name
That thus preſumyth agay [...] vs to rebell
Vertue qd attropos y• haue he moche ſhame
He is neuer confounded. thus of him here I tell
A ſayd this Pluto. in dede I knowe hym well
He hath be euer myn vtter e [...]e [...]ye
Wherfor this mater agayn hym take woll I

For all the baytes y• ye for hym haue layde
Wythout myn helpe ben not worth a pe [...]e
For though ye all the contrary had ſayde
[Page]Yet wold he brede ryȝt nyghe your althers ere
No manere of thyng can hȳ hurt nor dere
Saue oonly one a ſont of my baſtarde
Whoſe name is Syce he kepyth my vawarde

Wherfore you Cerberus now I y• diſcharge
Of Colus. & woll that thou hether fette
My dere ſone vyce & ſaye that I him charge
That he to me come wythout ony lette
Armyd all poynt [...]. for a daye is ſette
That he wyth vertue for all the goddys ſake
In our defence. muſt on hym bataylle ta [...]e

Forth then went Cerberus wt his fyry chey [...]e
And brought thyd vyce as he  [...]na [...]ded was
Agayne noble vertue y• batayll to dereygne
On a glydyng ſerpent ryd [...]ng a grete  [...]as
Formed lyke a dragon ſcalid harde as glas
Whoos mouth flamyd fyre without fayll
Wynges had it ſerpentyne & a longe tayll

Armed was vyce all  [...]  [...]e bo [...]ie
Harde as ony borne blacker ferrt than ſo [...]
An vngoodly ſorte folowed him parde
Of vnhappy capteyns of myſcheyf crop &  [...]ote
Pryde was y• fyrſt. y• next hym rode god  [...]te
On a roryng lyon. next whom came enuye
Syttyng on a  [...]f he had a ſcornfull ey

Wrath beſtrode a wyld bore & next hȳ gan ride
In his honde he bare a blody na [...]yd ſ [...]crde
Next whom cam couetyſe y• goth ſo fer & wyde
Ridyng on an oliphaflt as he had ben aferde
After whom to de gloteny wt his fat berde
Syttynge on a bere wiſh his grete bely
And next hym on a gote folowyd lechery

Slouth was ſo ſlepy he came all behynde
On a dulle aſſe a full wery paſe
Thyſe were the captey [...] y• vyce cowde fynde
Beſt to ſet his felde & folowe on the chaſe
As for pety capteyns many mother waſe
 [...] ſacrilege ſymony & dyſſy [...]lacyon
Manſlaughter murdre theft & extorcōn

Arrogaunce preſumpcōn wyth contumacy
Contempcōn contempt & inobedyence
Malyce frowardnes grete I [...]lacy
Wodneſſe bate ſtryfe & Impacyence
Vnkyndnes oppreſſyon wt woful necligence
Murmour myſcheyf falſhede & detraccōn
Vſury periury lye & adulacōn

Wronge rauyne ſturdy vyolence
Fals Iugement wyth obſtynacy
Diſceyte dronkenes & Improuidence
Bol [...]ue [...] in yll wyth fowle & rybawdy
Fornycacōn Inceſt & auoutry
 [...]ſham faſtnes wyth prodigalyce
Blaſpheme veynglory & worldly vanyte

Ignoraunce diffydence wyth Ipocriſy
Scyſme rancour debate & offence
Hereſy  [...]our wyth ydolatry
New fangylneſſe & ſubtyll  [...]l [...] pretenſe
Inordynat deſyre of worldly excellenſe
Feyned pouerte wyth apoſtaſy
Dyſ [...]aund [...] ſcorne & vnkynde Ielouſy

Hoor [...]ene bawdry falſe mayntenauer
Treaſon abuſyon & pety  [...]
Vſurpac [...]n wyth horryble  [...]engraunce
Came al [...] laſte of that company
All thyſe pety capteyns folowed by & by
She [...] themſelf to the palays wyde
And ſayd they were redy y• bu [...]aylle to abyde

Idylneſſe ſ [...]t the coruyn [...] to araye
Wythout the palayes on a fayt felde
But there was an hoſte for to make a fraye
I t [...]o [...] ſuche a nother neuer man behelde
Many was y• wepyn among the y• they welde
What people they were y• came to y• diſporte
I ſhall you declare of many a ſondry ſorte

There were hoſters braggers & brybores
[Page]Praters facers ſ [...]retchers & wrythers
Shamefull ſhakerles ſol eyn ſhaueldores
Oppreſſers of people & myghty crakers
Mayntenours of quarelles horryble lyers
Theues traytours wyth falſe heretykes
Charmers ſorcerers & many ſcyſmatykes

Preuy ſymonyakes wyth falſe vſurers
Multyplyers coyne waſſhers & clyppers
Wronge vſurpers wyth grete extorcyoners
Bakbyters gloſers & fayre flaterers
Malicyous murmurers wyth grete claterers
Tregetours triphelers feyners of tales
Laſtyuous lurdeyns & pikers of males

Rowners vagabundes forgers & leſynges
Robbers  [...]euers rauenouſe ryfelers
Choppers of chyrches fynders of tydynges
Matters of maters and mony makers
Scalkers by nyght wyth eueſdroppers
Fyghters brawlers brekers of louedayes
Getters chyders cauſers of frayes

Tityuylles tyrauntes wyth tormentours
Curſyd apoſtatis relygyous diſſymulers
Cloſſhers cardes wyth comyn haſardoures
Tyburne coloppis & purſekyters
Pyllary knyghtes dowble tollynge myllers
Gay Ioly tapſters wyth hoſtlers of the ſtewes
Hoor [...] &  [...]awo [...] that many bale brewes

Bolde blaſpherners wyth falſe ypocrytes
Brotheilers brokers abhomynable ſwerers
Dryuelled daſtardes dyſpyſers of ryghtes
Homycydes poyſeners & comyn murderes
Scoloes caytyſſes & comberouſe clappers
Ydolatrees enchaur tours wyth falſe renegates
Sotyll ambid [...]t [...]es & ſekers of debates

Pſeudo prophetes falſe ſodomytes
Ouelmer [...] of chyldren wyth  [...]omycacours
Wytewoldes I ſuffre ſynne to ther ſyghtes
Auourerers & abhomynable auauntours
Of ſȳne gret claypers & makers of damours
Vnthryſtes & vnluſtes came alſo to that game
Wt luſkꝭ & loſellis y• myȝt not thryue for ſham̄

Thyſe were the comyns came thyd y• day
Redy bowne in batayll vertue to abyde
Appollo them beholdyng began for to ſay
To the goddꝭ & goddeſſes beyng there y• tyde
Me ſemyth conuenyent an herowde to ryde
To vertue & byd to batayll make hym bone
Hȳſelf to defende forſoth it ſhall be ſone

And lete hym not be ſodenly take
All diſpurueyed or then he be ware
For th [...]e ſholde our dyſhonour awake
Yf he were cowardly take in a ſnare
Ye quod vyce, for y• haue I no care
I woll auauntage take where I may
That herynge Morpleus p [...]uely ſtale away

And went to warne vertue of all this afray
And bad hym awake & make hȳſelf ſtrong
For he was lyke to endure that daye
A grete mortall ſhoure  [...] were eueſonge
Wyth vyce wherefore he bad hym not longe
Tary to ſende after more ſocour
Yf he dyde it ſholde tourne hym to dolour

And breifly the matere to hym he declared
Lyke as ye haue herde begynnynge & ende
Well quod vertue be ſhall not be ſparyd
To the fride I woll wende how it wende
But gramercy Morpleꝰ myn owne dere frende
Of your true hert & faythfull entent
That ye in this mater to mewarde haue ment

This done Morpleus departyd away
Fro vertue to y• palays recornyng agayn
None hym aſpyed y• I dare well ſay
Io whyche tyme vertue dyde his beſy payn
People to reyſe his querell to mentayn
Ymaginacōn was his meſſengere
He went to warne people bothe f [...]e & ne [...]e

[Page]
And had them come in all the haſt they myght
For to ſtrengthe Vertue for wythout fayll
He ſayd he ſholde haue longe er it were nyght
Wyth Vyce to do a myghty ſtronge batayll
Of vngraycous geſtꝭ he bryngeth a longe tayl
Wherfore it behouyth to helpe at this nede
And after this ſhal Vertu rewarde your mede

Whan Ymagynacōn had goon his cyrcuyte
To Vertues frendis thus all aboute
wtin ſhort tyme many men of myghte
Gadryd to vertue in all that they moute
They him comfortid & bad hym put no doute
His vtter enmye Vyce to ouerthrowe
Thouȝ he wt hȳ brought neuer ſo grete arowe

And whan vertue ſe the ſubſtaūce of his hooſt
He prayed al the comyus to the felde them hye
Wyth ther pety capteyns both leeſt & mooſt
And wt his capteyns ſholde folowe redyly
For he ſayd he knewe well y• Vyce was ful ny
& who myght fyrſt of y• felde recouer the centre
Wold kepe out ye other he ſhold not eſely entre

Then ſent he forth baptym to the felde before
And prayed hym hertly it to ouerſe
That nomaner trayne nor caltrop therin were
To noye nor hurt hym nor his meyne
And whan he thyder came he began to ſe
How Vyce his purſeuaunt cryme orygynall
Was entred before & had ſeaſed vp all

But aſſone as herof Baptym had a ſyght
He fled faſt awaye & left the felde alone
And anone baptym entred wyth his myght
Serching al aboute wher this cryme had gone
But y• felde was clene defawte fonde he none
Then came vertue after wyth his grete hooſt
And his myghty capytayns both leſt & mooſt

But to enfourme you how he thyder cam
And what maner capiteyns he to y• feld brouȝt
Hymſelf ſykerly was the fyrſt man
Of all his grete hooſt yt thyderwarde ſonght
Syttyng in a chare yt rychely was wrought
Wyth golde & perles & gemmes precyous
crowned wyth laurer as lorde vyctoryous

Foure doughty knyghtes abowte y• chare went
At euery corner one it for to gyde
And conuey acordyng to vertues entent
At the fyrſt corner was ryghtwyſneſſe yt tyde
Prudence at the ſeconde was ſet to abyde
At y• third ſtrength y• fourth kept temperaunce
Thyſe the chare gyded to vertues pleſaunce

Next to the chare. vij. capiteyns there rode
Echone after other in order by & by
Humylyte was the fyrſt a lambe he beſtrode
Wyth countenaüce de [...]re he rode full ſoberly
A fawcon gentyll ſtode on his helme an hy
And next after him came there charyte
Rydyng on a tygre as fyll to his degre

Rody as a roſe ay he kept his chere
On his helme an hyghe a pellp [...]n he bare
Next whō cam pacience y• nowhef hath no pet
On a camell ridynge as boyde of all care
A femx on his helm ſtode ſo forth gan he fare
Who next hym folowyd but lyberalyte
Sittyg on a drom [...]an yt was both gode & fre

On his helme for his creſt he bare an oſpray
And next after hym folowed abſtynence
Rydynge on an harte was tiappured & agy
He ſ [...]myd a lorde of ryght grete excellence
A popymay was his creſt he was of gret defence
Next hȳ folowed chaſtite on an vnycorne
Aimed at all poyntes behynde & beforne

A turtyldoue he bare on hye for his creſt
Then came gode beſyneſſe laſt of thoſe. vij.
Ridyng on a pantere a ſondry coloured beſt
Gloryouſly beſeen as he had come fro heuen
A crane on his heed ſtode his creſt for to ſteuen
All thyſe. vij. capteyns had ſtandardes of price
[Page]Eche of them accordyng after his deuyſe

Many pety capteyns after theſe went
As true fayth & hope mercy peas & pyte
Ryght trouth mekeneſſe wyth good entent
Goodnes concorde & perfyte vnyte
Honeſt true loue wyth ſymplycite
Prayer faſtynge preuy almeſdede
Ioyned wyth the artycles of the crede

Confeſſyon contricōn & ſatiſfaccōn
Wyth ſorowe for ſynne & grete repentaunce
Foryeueneſſe of treſpas wyth good diſpoſycōn
Reſyſtence of wronge performyng of penaūce
Holy deuocyon wyth good contynuaunce
Preſthode them folowed wyth the ſacramentis
And ſadneſſe alſo wyth the cōniaūdementis

Suffraunce in trowble wyth Innocency
Clenneſſe contynence & vyrgynyte
 [...]yn [...]neſſe reuerence wyth curteſy
Contente & pleſyd wyth pyteous pouerte
Entendyng well mynyſtryng equyte
Twene ryght & wronge hole Indifferency
And labouryng the ſeruyſe of god to multiply

Refure of rycheſſe & worldly vaynglory
Perfeccōn wyth perfyt contemplacōn
Relygyon profeſſyon well kept in memory
Very drede of god wyth holy predycacōn
Celeſtyall ſapyence wyth ghoſtly Inſpyracōn
Grace was the gyde of all this grete meyny
Whom folowed cūnynge wyth his genealogy

That is to ſay gramer & ſophiſtry
Philoſophy naturall logyk & rethoryk
Arſmetryk geometry wyth aſtronomy
Canon & cyuile melodyous muſyk
Noble theology & corporall phyſyk
Moralyzacōn of holy ſcrypture
Profounde poetry & drawyng of pycture

Theſe folowed cūnyng & thyder wt hym  [...]m
Wyth many one mo offryng ther ſeruyſe
To vertu at yt nede but notwithſtondyng that
Some he refuſyd & ſayd in no wyſe
They ſholde wt hym go & as I cowde auyſe
Thyſe were ther names fyrſt nygramancy
Geomancy magyk & glotony

Adriomancy ornomancy wyth piromancy
Fyſenomy alſo and palmeſtry
And all ther ſequelys yf I ſhall not ly
Yet cūnynge prayed vertue he wolde not deny
Them for to knowe nor diſdeyne wt his ey
On them to loke wherto vertu graunted
Hou be it in his werrꝭ he wold not they haūted

So bad they cūnyng lyghtly to departe
From vertues felde & they ſeeng this
By comyn aſſent hyred them a carte
And made them be caryed towarde vyce ywys
Frothenſforth to ſerue hȳ they wold not mys
Full loth they werr to be mayſterles
In ſtede of better the worſe there they ches

But forth to releſe all the remenaunt
Of pety capteyns yt wyth vertue were
Moderate dyete & wyſdom auenaunt
Euen wyȝt & meſure ware of contagyous gere
Loth to ofende & louyng ay to lere
Worſhip & profyt wyth myrthe in manere
Thiſe pety capteyns wt vertue were in fere

Comens them folowed a grete multytude
But in comparyſon to that other ſyde
I trowe there was not brefely to conclude
The tenth man that batayll to abyde
Yet neuertheleſſe I ſhall not fro you hyde
What maner people they were & of what ſect
As nere as my wyt therto wyll me dyrecte

There were notable & famous doctours
Example yeuers of lyuyng gracyous
Perpetuell pceſtis & dyſcrete confeſſours
Of holy ſcrypture declarers fructuons
[Page]Rebukers of ſynne & myſcheues odyous
Fyſſhers of ſoules & louers of clennes
Diſpyſers of veyn & worldly ryches

Peaſyble prelates Iuſticiall gouernours
Founds of chyrches wyth mercyful pecres
Reformers of wronge of ther progenytours
On paynfull poore pyteous compaſſyoneres
Well menyng marchauntes wt tru artyfyceres
Virgyns pure and alſo Innocentes
Holy matrones wyth chaſte contynentes

Pylgryms & palmers wyth true laborers
Holy heremytes good ſolycitours
Monaſterial monkes & wel diſpoſyd freres
Chanons & nonnes faythfull profeſſours
Of worldly people true coniugatours
Louers of Criſte confounders of yll
And all yt to godwarde yeue her good wyll

Mayntenours of ryght very penytentis
Diſtroyers of errour cauſers of vnyte
True actyfe lyuers yt ſet ther ententis
The dedes to perfourme of mercy & pyte
Contemplatyf people yt deſyre to be
Solytary ſeruauntes vnto god allone
Rad than to haboūde in rycheſſe enerychone

Thyſe wt many mo than I reherce can
Were come thyther redy y• batayll to abyde
And take ſuche parte as fyll to vertue than
Vyce to ouercome they hoped for all his pryde
All though yt he had more people on his ſyde
For the men yt vertue had were full ſure
To truſt on at nede & cūnynge in armure

Macrocoſme was the name of the felde
Where this grete batayll was ſet for to be
In y• myddes therof ſtode conſcyence & behelde
Whyche of them ſhold be brought to captiuyte
Of yt noble-tryumphe Iuge wolde he be
Syndereſys ſate hym wtin cloſed in a parke
wt his tables in his honde ther dedes to marke

To come in to the felde were highe ways fyue
Free to both partyes large brode & wyde
Vertu wold not tary but hyed hȳ thyd blyue
Leeſt he were by vyce diſceyued at that tyde
Long out of the felde lothe he was to abyde
In auenture yt he out of it were not kept
For then wold he thynke he had to long ſlept

This meane tyme whyle vertu thus prouyded
For hym & his people the felde for to wynne
He chargyd euery man by grace to be gyded
And all y• euer myght the felde to entre in
In all that ſeaſon went orygynall ſynne
To lete vyce knowe how baptym wt his hoſte
Had entred macrocoſme & ſerched euery coſte

A ſayd vyce then ſee I well it is tyme
Baners to diſplay & ſtandardes to auaunce
Almoſt tolong haddeſt thou taryed cryme
To let vs haue knowlege of this purueaūce
Yet I trowe I ſhal lerne hym a newe da [...]ce
Wherfore I cōmaunde you all wythout delay
Toward y• felde drawe in all the haſt ye may

Then ſayd y• god Pluto yt all men myght here
Vyce I the charge as thou wolt eſchew
Our heuyous Indygnacōn yu drawe not arere
But put the forth boldly to ouerthrow vertew
In fayth quod attropos & I ſhall after ſew
For yf he eſcape your hondes this day
I tell. you my ſeruyce haue loſte for ay

Forth then rode vyce wt all his hole ſtrength
On his ſtede ſerpentyne as I tolde you before
The hoſt y• hym folowed was of gret length
Amōg whō wer penoūs & gnitors many a ſcot
But er he went thydward I ſhal you tell mot
Of his pety capitayns he made many a knyȝt
For they ſhold not fle but manly wt hym fyȝt

He dubbyd falſhode wyth diſſymulacōn
Symony vſury wrong & rybawdy
Malyce diſceyte lye wythout extorcōn
[Page]Periury diffydence and apoſtaſy
Wyth boldneſſe in yll to bere them company
Thyſe. xiiij. knyghtes made vyce that daye
To wȳne ther ſporꝭ they ſayd they wold aſſay

In lyke wyſe vertue dubbyd on his ſyde
Of his pety capteyns other fourtene
Whyche made ther auow wyth hym to abyde
Ther ſpores wold they wȳne yt day it ſhold be ſene
Thiſe were ther names yf it be as I wene
Fayth hope & mercy trouth & alſo ryght
Wyth reſyſtence of wronge a ful hayrdy wyȝt

Confeſſyon contricyon wyth ſatyſfaccyon
Very drede of god perfourmynge of penaūce
Perfeccōn cunnynge & good dyſpoſycōn
And all knytte to vertue they were by alyaūce
Wherfore to hym they made aſſuraunce
That felde to kepe as longe as they myght
And in this querell agayn vyce to fyght

The lorde of macrocoſme & ruler of that fee
Was callyd frewyll chaunger of the chaunce
To whom vertue ſent embaſſatours thre
Reſon diſcrecyon & good remembraunce
& prayed hȳ be fauorable his honour tenhaūce
For but he had his fauour at yt poynt of nede
He ſtode in gret doute he coude not lyȝtly ſpede

In lyke wyſe vyce embaſſatours thre
For his party vnto frewyll ſent
Temptacōn foly and ſenſualyte
Prayeng hym of fauour yt he wolde aſſent
To him as he wolde at his cōmaundement
Haue hym eft ſonys whan he lyſt to call
On hȳ for ony thyng yt afterwarde myȝt fall

Anſuere yaue he none to neyther party
Saue oonly he ſayd the batayll wolde he ſe
To wyte whyche of them ſhold haue y• victory
It hynge in his balaunce the ambyguyte
He ſayd he wolde not reſtreyne his lyberte
Whan he came where ſorowe ſholde awake
Then it ſhold be know what part he wold take

Whan vertue & vyce by ther ambaſſatours
Knew of this anſwere they ſtode in gret doute
Netheles they ſayd they wold endure tho ſhours
& make an end ſhortli of yt they wēt aboute
So forth came vyce wyth all his grete route
Er he came at the felde he ſent yet pryuely
Senſualyte before in maner of a ſpy

Whyche ſewe the felde wt his vnkynde ſede
That cauſyd vertue after moche wo to fele
For therof grewe nonght but all oonly wede
Whiche made the grounde as ſlypper as an ele
He wente ayen to vyce & to  [...]de hym euery dele
How he had done & bad hym come away
For he had ſo purueyd yt vyce ſhold haue yt day

So as it happed at the felde they mete
Frewyll vertue & vyce as tripartyte
Saaf vertue a lyll before the felde had gete
And els his auaūtage forſoth had be ful lyght
Not for then encombred ſo was neuer wyght
As vertu & his men were wt the ranke wede
That in the felde grewe of ſenſualytees ſede

But aſſone as vyce of vertue had a ſyght
He gan ſwage gonnnes as he had ben wede
That heryng vertue comaunded euery wyght
To pauyſe hym vnder the ſygne of the rode
& bad them not drede. but kepe ſtyll wher they ſtode
It was but a ſhoure ſhold ſone confoūde
Wherfor he cōmaūded them ſtonde & kepe ther groūde

Aod whan vyce came nere to the felde
He callyd ſore for bowes & bad them ſhote faſt
But vertu & his meyne bare of wt the ſhelde
Of y• bleſſyd tri [...]y [...]e ay tyll ſhot was paſt
& whan ſhot was done vyce came forth at laſt
Purpoſyng the felde wyth aſſawte to wyn
but vertu kept it long he myȝt not entre therin

All yt tyme frewyll ſtode & hym bethought
[Page]To whyche he myȝt leue & what part he wold take
At laſt ſenſualite had him ſo ferre brouȝt
y• he ſayd playnly he vertue wolde forſake
And in vyces quarell all his power make
I wys qd reaſon yt is not for the beſte
No forſe ſayd frewyll I wyll do as me lyſt

Vertue was full heuy whan he ſe frewyll
Take part wyth vyce but yet neuertheleſſe
He dyde yt he might the felde to kepe ſtyll
Tyll vyce wt frewyll ſo ſore gan hym oppreſſe
That he was conſtreyned clerely by dureſſe
A lytyll tyne abacke to make abew retret
All thyng conſydred it was the beſt feet

Fyrſt to remembre how vyces parte was
Ten ayenſt one ſtronger by lyklyneſſe
And then how frewyll was wyth hym alas
who cowde deme vertue but in heuineſſe
Morcouer to thynke how yt ſlyper graſſe
That of ſenſualyte his vnkynde ſede grew
Vnder fote in ſtondyng encombred vertew

Yet notwythſtondyng vertues men all
Nobely them bare & faught myghtely
How be it the ſlypper glaſſe made many of hē fall
And from thens in maner depart ſodenly
yt ſeeng vyces hooſt began to ſhoute & cry
& ſayd on in plutoes name on & al is oure
For this day ſhal vyce be made a conqueroure

Thꝰ vertu was by myght of vyce & frewyll
Dryuen out of the felde it was the more pyte
How be it yet baptim kepte his grounde ſtyll
And wyth hym abode fayth hope & vnyte
And cūnynge alſo wyth comyns a gret meyne
Confeſſyon contricōn were redy at ther honde
And ſatyſfaccōn vyce to wythſtonde

But all the tyme whyle vertue was away
A myghty conflict kept they wyth vyces route
And yet neuertheles for all yt gret affray
Hope ſtode vpryght & fayth wolde neuer loute
And euermore ſayd baptym ſyres put no doute
Verte ſhall retourne & haue his entente
This felde ſhall be ours & elles let me be ſhent

& while thiſe pety capteȳs ſuſteyned thꝰ ye feld
wt vertue his rewarde came good perſeueraūce
An huge myghty hoſte & whan he behelde
How vertue hȳ wythdrew he toke diſpleſaūce
& whā he to hȳ cam̄ he ſayd ye ſhal your chaūce
Take as it falleth wherfore retorne ye muſt
Yet ones for your ſake wt vyce ſhall I Iuſt

Alas that euer ye ſholde leſe thus your honour
And therwyth alſo y• hyghe perpetuell crowne
Whyche is for you kept in the celeſtyall tour
Wherfore be ye called Criſtis champyone
How is it that ye haue no compaſſyone
On baptyſme fayth & hope cūnynge & vnyte
yt ſtonde ſo harde beſtad & fyght as ye may ſee

All the treſour erthly vnder the fyrmament
That euer was made of goddis creacōn
To reward them euynly were not equyualent
For ther noble labour in his afflyccōn
Wherfore take vpon you your Iuriſdiccōn
Reſcu yonder knyghtes & recontynu fyght
& elles a du your crowne for all your gret myȝt

wt thyſe & ſuche wordes as I haue you tolde
Bi good perſeueraūce vttred in this wyſe
Vertu hym remembred & gan to wexe bolde
And ſayd yone true knyghtes to reſcu I auyſe
Let vs no lenger tary from this enterpryſe
Agayn to the felde ſoo vertue retorned
yt cauſed hem be mery yt long aforhad morned

Auaunt baner quod he in the name of Iheſu
And wt that his people ſet vp a gret ſhoute
And cryed wyth a loude voys a vertu a vertu
Ther began vyces hoſte for to loke aboute
But I trowe perſeueraūce was not long wtout
He bathed his ſwerde in his foes blood
The boldeſt of them all not ones hym wtſtood

[Page]
Conſtaūce him folowed & brought hȳ his ſpet
But whan ꝑſeueraūce ſawe vyce on his ſtede
Noman cowde hym let tyll he came there
For to bid hym ryde I trowe it was no nede
All vertues hoſt prayed for his good ſpede
Agayn vyce he rode with his grete ſhaft
And hym ouerthrewe for all his ſubtyll craft

That ſeeng frewyll came to conſcyence
And gan hym to repent yt he wt hym had be
Prayeng hym of counſeyl for his grete offence
That he ayenſt vertue had made his arme
What was beſt to do to humylyte
Qd conſcyence muſt yu go ſo he hȳ thyder ſent
Dyſguyſed yt he were not knowen as he went

And whan he thyd came humylyte hym toke
A token & bad hym goo to confeſſyon
And ſhewe hym his matere wt a pyteous loke
Whyche done he hym ſent to contrycōn
And fro thenſforth to ſ [...]tyſfaccōn
Thꝰ fro poſt to pylar was he made to daunce
And at laſt he went forth to penaunce

But now to tell whan vyce was ouerthrow
A gret part of his hoſt abowte hȳ gan reſorte
But he was ſo feble yt he cowde noman know
And whan they ſe yt they knew no comforte
But caryed hym away by a preuy porte
And as they hȳ caryed diſpeyre wt hym met
wt vyce his rewarde he cam theym for to fet

Then came ther doune goodly ladyes tweyne
From the hye heuen aboue the fyrmament
And ſayd yt grete Alpha & o mooſt ſouereyn
For yt noble tryumphe had them thyder ſent
One of them to dryue vyce to grete torment
Wyth a fyre ſtronge yt ſhe bare in her honde
And ſo he dyde diſpeyre & all his hoole bonde

The name of this lady was callyd Preſtience
She neuer left vyce ne none yt wold hȳ folow
Tyll they were cōmytted by y• dyuyne ſentence
All to payn perpetuel & Infynyte ſorowe
Ryȝtwyſnes wēt to ſe yt no mā ſhold hē borow
Thus al entretyd ſharply wer they tyl cerberꝰ
Had them beſhyt wythin his yates tenebrus

& all yt whyle ye preſtience wt her ſcourge ſmert
To rewarde vyce gan her thus occupy
Wyth all his hole bende after ther deſert
y• other gloryous lady yt cam fro heuen on hy
Hauyng in her honde the palme of vyctory
Cam downe to vertu & toke hȳ to the preſent
Sayeng thus yt Alpha & oo hath hym ſent

And as ferre as I a ryght cowde vndſtonde
That ladyes name was Predeſtinacyon
Vertue & his hoſte ſhe bleſſyd wt her honde
And in heuen grauntid them habitacion
Wherto eche of them reſeruyd was a crown
She ſayd in token yt they Inherytours
Of the glory were & gracious conquerous

Whyche done the ladyes togyd agayn met
And toward heuen vp they gan to  [...]y
Embraced in armys as they had be knet
Togyder wyth a gyrdyll but ſoo ſodeynly
As they wer vaniſhid ſawe I neuer thȳg wt ey
And anone vertue wt all his company
Knelyd downe & thankyd god of yt vyctory

Yet had I  [...]oryete whan vyce was ouer throwe
To haue tolde you how many of vyces hoſt
Gan to ſeke peas & darkyd downe full lowe
And beſought mercy what ſo euer it coſt
To be ther mene to vertu els they wer but loſt
& ſome in lyke wiſe to fayth & hope ſought
What to do for peas they ſayd they ne rought

Som̄ alſo to baptym ſewed to be ther mene
Som to one ſom to other as them gete myght
but all to confeſſion went to make them clene
& as they cam to conſcyence he thē bad go lyȝt
Er than olde attropos of them had a ſyght
For yf he ſo them toke loſt they were for euer
[Page]He ſayd vyce to forſake is better late thā neuer

Some eke for ſocour drewe to circn̄ciſyon
But by hȳ cowde they gete but ſmalle fauour
For he in the cōpany was had but in deryſyon
Neuertheles to fayth he bad them go labour
Prayeng them for old aqueȳtaūce them ſocour
Well qd fayth for his ſake I ſhall do yt I may do
But fyrſt to y• beſt way baptym go ye to

For by hym ſoneſt ſhall ye recouer grace
Whyche ſhall to vertue bryng you by proceſſe
Wherfore in ony wyſe loke ye make good face
And let no man knowe of your heuyneſſe
So they wer̄ by baptȳ brought out of dyſtreſſe
Tomed al to vertue & whan this was done
Vertue cōmaunded Frewyll before hym come

To whom thus he ſayd I haue grete merueyll
Ye durſt be ſo bolde vyces parte to take
Who bad you do ſo & yaue you y• counſeyll
Iuſtly vnto yt ye ſhall me preuy make
Then ſayd frewyll & ſwemfully ſpake
Knelyng on his knee wt a chere benygne
I pray you ſyr let pyte your eres to me ēnclyne

And I ſhall you tell the very ſoth of all
How it was & who made me y• way drawe
Forſoth Senſualyte his propre name they call
A ſayd Reſon then knowe I well yt felowe
Wylde he is & wanton of me ſtant hȳ noū awe
Is he ſo qd Vertue well he ſhall be taught
As a playr ſholde to drawe a nother draught

And wyth yt cam Sadneſſe wt his ſobre chere
Bryngyng Senſualyte beyng ful of thought
And ſayd yt he had take hym pryſonere
A welcom ſayd vertue now haue I y• I ſought
Bleſſyd be yt good lord as yu wold is it nought
Whi art y• ſo wanton & wyld he ſayd for ſham̄
Er yu goo at large yu ſhalt be made more tame

S [...]ond a part a whyle tyl I haue ſpoke a word
Wyth Frewyll a lytyll & then ſhalt yu knowe
what ſhalbe thy fynaūce & then ſayd in bord
Vnto Frewyll they ben of your bowe
Begynneth to ſlake but ſuche as ye haue ſowe
Muſt ye nedes repe there is none other waye
Notwythſtondyng yt let ſe what ye can ſaye

What is your habylyte me to recompence
For the gret harme y• ye to me haue do
Forſoth ſayd Frewyll in open audyence
But only Macrocoſme more haue I not lo
Take that yf it pleyſe you I woll yt it be ſo
Yf I maye vndſtonde ye be my good lorde
In dede ſayd vertue to that woll I acorde

Then made vertue reaſon his lyeftenaunt
& yaue hȳ a grete charge macrocoſme to kepe
That done ſenſualyte yelde hym recreaunt
And began for angre hytterly to wepe
For he denyd ſurely hiſ ſorowe ſhold not ſlepe
Then made vertue fre [...]yll bayll vnd reaſon
The felde to ocupy to his behoue yt ſeaſon

And then ſayd vertue to ſenſualyte
Thou ſhalt be rewarded for thy beſyneſſe
Vnder this fourme all fragylyte
Shalt thou forſake bothe more & leſſe
And vnd the gydyng ſhalt yu be of ſadneſſe
All though it ſomwhat be ayenſt thy hert
Thy Iugement is yeuen yuſhalt it not aſtert

And euen wyth yt came in dame Nature
Sayeng thus to vertue ſyr ye do me wronge
By dureſſe & conſtreynt to put this creature
Gentyll ſenſualyte yt hath me ſerued longe
Clerely from his lyberte & ſet hym amonge
Theym y• loue hym not to be ther vndlowte
As it were a caſt a way or a ſhoo clowte

And parde ye knowe well a rule haue I muſt
wtin macrocoſme forſoth I ſay not nay
Qd vertu but ſēſualite ſhalnot ꝑform̄ your luſte
Lyke as he hath do before this yf I may
[Page]Therfro hym reſtreyn ſadneſſe ſhall aſſay
How be it ye ſhall haue your hole lyberte
Wythin macrocoſme as ye haue had free

And whan vertue had to nature ſayd thus
A lytyll tyne his ey caſtyng hym beſyde
He ſawe in a corner ſtondyng morpleus
That hym before warnyd of the veryly tyde
A ſyres ſayd vertue yet we muſt abyde
Here is a frende of oures may not be foryete
After his deſerte we ſhall hym entrete

Morpleus ſayd vertue I thanke you hertly
For your true herte & your grete labour
That ye lyſt to come to me ſo redely
Whan ye vndſtode the comyng of yt ſhour
I thank god & you of ſauyng of myn houour
Wherfor this preuylege now to you I gran̄t
That wtin macrocoſme ye ſhal haue your haūt

And of. v. poſternes the keyes ſhall ye kepe
Lettyng in & out at them whom ye lyſt
As long as in macrocoſme your fad wyll crepe
Blere whos ey ye wyll hardly wt your myſt
And kepe your werkes cloſe there as in a chyſt
Saaf I wold deſyre you ſpare pollucōn
For nothȳge may me pleſe y• ſouneth to corrupcōn

& whan he had thꝰ ſayd the keyes he hȳ toke
And towarde his caſtell wt his people went
Biddȳg reaſon take good hede & abowte loke
That ſenſualyte by nature were not ſhent
Kepe hym ſhort he ſayd tyll his luſt be ſpent
For better were a chylde to be vnbore
Than let hȳ haue the wyll & for euer be lōre

& whan olde attropos had ſeen & herd all this
How vertue had opteyned aſtonyed as he ſtood
He ſayd to hymſelf ſomwhat there is amys
I trowe well my patent be not all good
And ran to the palays as he had be wood
Sayeng to the goddis I ſe ye do but Iape
After a worthy whew haue ye made me gape

How a deuyl way ſholde I vertue ouerthrow
Whan he dredyth not all your hole rowte
Hou can ye mak gode your patēt wold I know
It is to impoſſyble to brynge that abowte
For ſtryke hȳ may I not yt is out of doute
A good attropos ſayd god appollo
An anſuere conuenyent ſhall yu haue herto

The wordes of thy patent dare I well ſay
Streche to no ferd but where dame nature
Hath Iuriſdyccōn there to haue thy way
And largeſſe to ſtryke as longeth to thy cure
And as for vertu he is no creature
Vnd thy predycament conteyned of quantyte
Wherfore his diſtruccōn longeth not to the

A ha ſayd attropos then ſee I well
That all the goddis be but countrefete
For oo god there is yt can euerydell
Torne as hym lyſt bothe drye & wete
In to whoſe ſeruyſe I ſhall aſſaye to gete
And yf I maye onys to his ſeruyce come
Youre names ſhall be put in oblyuyont

Thus went attropos fro the palays wrooth
But in the mene tyme whyle that he thef was
Glydynge by ye palays reſidyuacōn gooth
Towarde macrocoſme with a peynted face
Clad lyke a pylgryme walkyng a grete pace
In the forme as he had be a man of Ynde
He wend haue made reſon & ſadnes both blȳde

Wyth ſenſualyte was he ſoone aqueynted
To whom he declared his mater pryuely
Yet he was eſpyed for all his face peynted
Then reſon cōmaūded hym pyke thens lyȝtly
For his eaſe qd ſadneſſe ſo coūſell hym woll I
So was ſenſualyte ay kepte vnder foote
That to reſidytiacōn myght he do no bote

Then went he to nature & aſkyd her auyſe
[Page]His entent to opteyne what was beſt to doo
She ſayd euer ſyth vertue of vyce wan y• pryce
Reaſon wt ſadneſſe hath ruled the felde ſo
That I & ſenſualyte may lytyll for the doo
For I may nomore but oonly kepe my cours
And yet is ſenſualyte ſtrenger kepe & wours

Thꝰ herȳg  [...]e [...]idiuacōn frothens he went ayen
Ful of thouȝ [...] & ſorowe y• he myght not ſpede
Then reſon & ſadneſſe toke wedehokes tweyn
& al wylde wantons out of y• felde gan wede
Wt all the ſlyper graſſe yt grewe of the ſede
That ſenſualyte before therin ſewe
And fro thens forth kept it clene for vertewe

Then began newe graſſe in the felde to ſprȳg
All vnlyke yt other of colour fayr & bryght
But then I aſpyed a meruelous thyng
For y• groūde of y• felde gan were hore & white
I cowde not conſceyue how y• he myght
Tyll I was  [...]nformyd & taught it to know
but wher vertue ocupieth muſt nedes wel grow

Yet in meane tyme whyle the felde thus grew
& reaſon wyth ſadnes had therof gouernaūce
Many a preuy meſſenger thyd ſent vertew
To knowe yf it were gyded to his pleſaūce
Now prayer oft faſtyng & oft tyme penaūce
And whan he myght goo pryuely almeſdede
& bad hȳ to his power helpe wher he ſe nede

Whyle y• felde thus rulyd reaſon wyth ſadneſſe
Maugre dame nature for all her carnall myȝt
Came thyd attropos voyde of all gladneſſe
Wrappyd in his ſhete & axyd yf ony wyght
Cowde wyſſh hȳ the way to the lorde of lyght
Or ellys wher men myȝt fynde ryghtwyſneſſe
For [...]oth ſayd reaſon I trowe as I geſſe

At vertues caſtell ye may ſooue him fynde
Yf ye lyſt the labour thyder to take
And there ſhall ye knowe yf ye be not blynde
The next way to the lord of lyght I vndtake
So thyder went attropos petycyon to make
To ryghtwyſneſſe prayeng that he myght
Betake in to the ſeruyce of the lorde of lyght

What ſayd ryghtwyſneſſe y• olde dotyng foole
Whom haſt y• ſerued ſyth the worlde began
But only hym where haſt y• goo to ſcole
Whether art y• double or ellys the ſame man
That y• were fyrſt a ſyr ſayd he than
I praye you hertly holde me excuſyd
I am olde & feble my wyttes are dyſuſyd

Wel ſayd ryghtwyſneſſe for aſmoche as thow
knowyſt not th [...] maſter thy nam̄ ſhal I chaūge
Deth ſhal y• be called from henſ forward now
Among all the people y• ſhalbe had ſtraūge
But whan y• begynneſt to make thy chalaūge
Drad ſhalt thou be where ſo thou become
And to n [...] creature ſhalt y• be welcome

And for theym whom y• dydeſt ſerue
For as moche as they preſume on them to take
y• hyghe name of god they ſhal as they deſerue
Therfore be rewarded I dare vndertake
Wt payn perpetuell among fendes blake
And ther names ſhall be put to oblyuyo [...]
Among men but it be in deryſyon

A ha ſayd attropos now begyn I wexe glad
That I ſhal thus auenged of them be
Syth they ſo long tyme haue made me ſo  [...]ad
Ye quod ryghtwyſneſſe here what I ſay to the
The lorde of lyght ſent the worde by me
That in macrocoſme ſeſyne ſhall thou take
Wherfore thy darte redy loke thou make

And as ſoone as vertue y• vndſtode
He ſayd he was pleyſyd y• it ſholde ſo be
And euen forthwyth he cōmaunded preſthode
To make hym redy the felde for to ſe
So thyder went preſthode wyth benygnyte
[Page]Conueyeng thyder the bleſſyd ſacrament
Of Eukariſt but fyrſt were thyder ſent

Confeſſyon contricyon & ſatyſfaccyon
Sorow for ſȳne & grete repentaūce Nota
Holy deuocyon wyth good diſpoſycyon
All thyſe thyder came & alſo penaūce
As her dewte was to make purueaūce
Agayn the comyng of that bleſſyd lorde
Fayth hope & charyte therto were acorde

Reaſon wt ſadneſſe dyde his dylygence
To clenſe the felde wythin & whthout
And whan they ſe the bodyly preſence
Of yt holy Eukariſt lowly gan they loute
So was y• lorde receyued out of doute
Wyth all hūble chere debonayre & benygne
Lykly to his pleſure it was a gret ſygne

Then came to y• felde the mynyſter fynall
Callyd holy vnccōn wyth a criſmatory
The fyue hye wayes in eſpecyall
Therof he anoynted & made it ſanctuary
Whom folowed dethe whyche wolde not tary
His feruent power there to put in vre
As he was cōmaūded graūtyng dame nature

He toke his darte callyd his mortall laūce
And bent his ſtroke towarde the feldes herte
That ſeeng preſthode bad good remēbraūce
Towarde the felde torne hym & aduerte
Fo [...] except hym all vertues thenſe muſt ſterte
And euyn whth yt deth there ſeſyne toke
And then all the c [...]mpany clerely it forſoke

And as ſoone as deth thꝰ had ſeſyne take
The colour of the felde was chaūged ſodenly
The graſſe therin ſere as thouh it had be bake
And the fyue hye wayes were mured vpon hy
y• fro thenſforwarde none entre ſholde therby
The poſternes were alſo without lette
Bothe Inwarde & outward fyne faſt ſhette

Whyche done ſodenly deth vanyſſhyd away
And vertu exaltyd was aboue the fyrmament
Where he toke the crowne of glory y• is ay
Preparate by Alpha & oo omnypotent
y• ſwete frute of macrocoſme thyd wt hȳ went
And on all this mater as I ſtode muſyng thus
Agayn fro the felde to me came morpleus

Sayeng thꝰ what chere how liketh y• this fyȝt
Haſt thou ſeen ynough or wyll y• ſe more
Nay ſyre I ſayd my trouth I you plyght
This is ſuffycyent yf I knewe wherfore
This was to me ſhewed for therof the lor [...]
Coueyte I to haue yf I gete myght
Folowe me qd he and haue thy delyght

So I hym folowed tyll he had me brought
To a foureſqare herber walled rounde aboute
Loo qd morpleus here mayſt  [...] that y• ſought
Fynde yf thou wyll I put the out of doute
A lytyll whyle we ſtode ſtyll there wythoute
Tyll wytte cheyf porter of yt herber gate
Requyred by ſtudy lete vs in there ate

But whan I came I meruelyd gretly
Of that I behelde & herde ther reporte
For fyrſt in a chare apparaylled ryally
Ther ſate dame doctrine her chyldn to exhorte
And about her was many a ſondry ſorte
Some wyllynge to lerne dyuers ſ [...]yence
And ſome for to haue pertyte Intelligence

Crowned ſhe was lyke an empereſſe
Wt. iij. crownes ſtondyng on her heed on  [...]y
All thyng abowte her an Infynyte proceſſe
Were to declare I tell you certaynly
Neuertheleſſe ſome in mynde therof haue I
Whych I ſhal to you as god wyl yeue me grace
As I ſawe and herde tell in ſhort ſpace

Faſt by doctryne on that one ſyde
As I remembre ſate holy texte
[Page]That opened his mouthe to the people wyde
But not in cōparyſon to gloſe yt ſate nexte
Moralizacōn wyth a cloke contexte
Sate & ſcripture was ſcribe to them all
He ſate ay wrytyng of yt that ſholde fall

Thyſe were thoſe that I there knewe
By no maner waye of olde acqueyntaūce
But as I before ſawe them wyth vertewe
Company in felde & hauynge dalyaunce
And as I thus ſtode halfe in a traunce
Whyle they were occupyed in ther beſyneſſe
Abowte the walles myn eyen gan I dreſſe

Where I behelde the meruelous ſtory
That euer yet I ſawe in ony pycture
For on tho walles was made memory
Syngulerly of euery creature
That there had b [...] bothe forme & ſtature
Whoſe names reherce I woll as I can
Brynge them to mynde in ordre euery man

Fyrſt to begynne there was in portrature
Adam & Eue holdyng an appyl roūde
No [...] in a ſhyp & Abraham hauyng ſure
A flyntſtoon in his honde & Yſaac lay boūd [...]
On an highe mouūt Iacob ſlepyng ſounde
And a longe ladder ſtode hym beſyde
Ioſeph in a ciſterne was alſo there yt tyde

Next whom ſtode Moyſes with his tables two
Aaron & Vrre his armes ſupportyng
Ely in a brennyng chare was there alſo
And Elize ſtode clad in an hermytes clothyng
Dauid wyth an harpe & a ſtoon ſlyng
Yſaye Ieremy and Ezechiell
And cloſyd wyth lyons holy Danyell

Abacuc Michee wyth Malachy
And Ionas out of a whales body comyng
Samuel in a temple & holy zachary
Beſyde an awter all blody ſtondyng
Ozee wyth Iudyth ſtode there conſpyryng
The deth of Oloferne & Salomon alſo
A chylde wyth his ſwerde dyuydyng in two

Many mo prophetes certeynly there were
Whoſe names now come not to my mynde
Melchiſedech alſo aſpyed I there
Brede & wyne offrynge as fell to his kynde
Ioachym & Anna ſtode all behynde
Embracyd in armys to the golden gate
And holy Iohn Baptiſt in a deſert ſate

And now comyth to my remembraunce
I am auyſed I ſawe Sodechy
And Amos alſo wyth ſobre countenaunce
Stondyng wyth her faces towarde Sophony▪
Neemye & Eſdras bare them company
The holy man Iob as an Impotent
Then folowed in pycture wt Thoby pacyent

Theſe wyth many mo on yt one ſyde
Of yt grene herber portrayed were
A ſayd Morpleus a lytyll tyme abyde
Tourne thy face where thy backe was ere
And beholde well what thou ſeeſt there
Then I me tornyd as he me badde
Wyth hert ſtedfaſt & coūtenaunce ſadd

Where I ſawe Peter wyth his keyes ſtonde
Poul wyth a ſwerde Iames alſo
Wt a ſcalop & Thomas holdyng in his honde
A ſpere & Philyp aproched hym to
Ia [...]s the leſſe next them in pycture  [...]o
Stode wt Barehilmew whyche was all flayn
Symon & Thadee ſhewed hou thei wer ſlayn

Mathy & Barnabe drawyng lottys ſtode
Next whom was mark a lyon hym by
His boke holdyng & Mathew in his mode
Reſemblyd an angell wt wynges gloryouſly
Luke had a calfe to holde his boke on hy
And Iohn wt a cuppe & palme in his honde
[Page]An egle bare his boke thꝰ ſawe I hem ſtonde

Gregori & Ierome auſtyn & Ambroſe
Wt pilyon [...] on ther hedes ſtode lyke doctours
Bernarde wyth Ancelme & as I ſuppoſe
Thomas of Alquine & Dominik confeſſours
Benet & Hew religyous gouernours
Martyne & Iohn wyth byſſhop tweyne
Were there alſo & Criſoſtome certeyne

Behynde all thyſe was worſhypfull Bede
All behynde & next him ſtode Origene
Hydyng his face as he of his dede
Had them aſhamed ye wote what I mene
For of errrour was he not all clene
And on that ſyde ſtode there laſt of all
The noble prophetiſſa Sybyll men her call

Let me remembre now I you pray
My brayne is ſo thynne I deme in my hert
 [...]e of the felyſhyp▪ y• I there ſay
In all this whyle haue Iouerſtert
A benedicite none ere cowde I aduert
To thȳke on Andrew the apoſtle wt his croſſe
Whome to forget [...] were a grete loſſe

Many one moo were peynted on yt walle
Whos names now come not to remēbraunce
But thyſe I markyd in eſpecyall
And moo cowde I telle in contynuaūce
Of tyme but for to ſhewe you the ſubſtaūce
Of this matere in the myddes of yt herbere
Sate doctryne coloured as ony criſtall cl [...]re

Crowned as I tolde you late here before
Who [...]s apparayll was worth treſour Infynyt
All erthly rycheſſe count I noo more
To y in cōparyſon valewyng than a myt
Ouer her heed houed a culuer fayr & whyt
Out of whos bylle proceded a grete le [...]e
Doūwarde to doctryne lyke a ſonne beme

The wordes of doctryne ya [...]e grete redo [...]nce
In ſwetnes of ſauour to her diſcyples all
It ferre exceded myrre & franke [...]ſence
Or ony other tree ſpyce or ellys gall
& whan ſhe me aſpyed anone ſhe gan me call
& cōmaūded morpleꝰ yt he ſhold bryng me nere
For ſhe wold me ſhew theffect of my deſyre

She ſayd I knowe the cauſe of thy comyng
Is to vndſtonde by myn enformacōn
Senſibly the matere of morpleꝰ ſhewyng
As he hath the ledde abowte in vyſyon
Wherfore now I apply thy naturall reaſon
Vnto my wordes & er thou hens wende
Thou ſhalt it know begynnynge & ende

Fyrſt where Colus to pluto was brought
By his owne neclygence taken pryſonere
Wythin the  [...]rthe for he to  [...]erre ſought
Sygnyfied is nomore by that matere
But oonly to ſhewe the how it dooth ap [...]
That welth vnbrydelyd dayl [...] at thyn  [...]y
Encreſſyth myſrule & oft cauſyth foly

For lyke as Colꝰ beyng at his large
Streyted hȳſelf  [...]hrugh his owne lewdeneſſe
For he wolde deale where he had no charge
Ryght ſo wantons by ther wyldneſſe
Ofte tyme brynge themſelf in diſtreſſe
By cauſe they ſomtyme to largely d [...]l [...]
What may wors be ſuffred thā ouermoch wele

By mynos the Iuge of hell deſperat
May be vndſtonde goddis ryghtwyſnes
That to euery wyght his payne deputate
Aſſygneth accordyng to his wyckydnes
Wherfore he is callyd Iuge of cruelnes
And as for dyana & neptunus compleynt
Fygured may be fooles reaſon feynt

For lyke as they made ther ſuggeſtyo [...]
To haue me colus from cours of his kynde
Whyche was impoſſyble to brynge to co [...]ōn
For euermore his lyberte haue woll the wynde
[Page]In lyke wyſe foles other whyle be blynde
Wenyng to ſubdew wyth ther owne honde
That is ouermoche for an hoole londe

But what folowyth therof yt ſhalt yu here
Whan they were come to the bankete
The grete appollo wyth his ſad chere
Soo fayr & curteyſly gan them entrete
That he made ther berdes on the new gete
Loo what wyſdome dooth to a foole
Wherfore are chyldren put to ſcole

Ofte is it ſeen wyth ſobre countenaunce
That wyſemen fooles ouercome ay
Tomyng as them lyſt & all ther varyaunce
Chaunge from erneſt in to mery play
What were they both amended that day
Whan they were dryuen to ther wyttes ende
Were they not fey [...]e to graunt to be his frende

Ryght ſo fooles whan they haue done
All that they can then be they fayne
Geue vp ther mater to oblyuyone
Wtout rewarde they haue nomore brayne
And yet full oft hath it be ſayn
Whan they it haue foryete & ſet at nought
yt they full dere haue afterwarde it bought

And as for all tho that repreſent
To he callyd goddys at that bank [...]
Reſemble falſe ydollys but to this entent
Was morpleꝰ cōmaūded thyder the to fet
That yu ſholdeſt knowe the maner & the get
Of the paynym lawe & of theyr byleue
How falſe ydolatry ledyth them by the ſleue

For ſoone vpon the worldis creacōn
Whan adam & eue had broke the precept
Whyche clerkes calle the tyme of deuyacōn
The worldly people in paynym lawe ſlept
Tyll moyſes vnd god the tables of ſtoon kept
In whyche tyme poetes feyned many a fable
To dyſcrete reaſon ryght àcceptable

And to the entent that they ſhoulde ſounde
To the eres of them the more pleaſantly
yt them ſhold rede or here they yaue them a groude
And added names vnto them naturally
Of whom they ſpake & callyd them goddyſ hy
Some for y• ſtrength & myȝt of ther nature
And ſome for ther ſubtyll wytty coniecture

By nature thus as the ſeuen planettes
Haue ther propre names by aſtronomers
But goddys were they callyd by olde poetes
For ther gret veruency of werhȳg in ther ſperꝭ
Experyence preuyth this at al yeres
And for as other that goddys callyd be
For ſubtyll wytte that ſhall I teche the

How they by that hye name of god cam
In this ſayd tyme the people was ſo rude
That what maner creature man or woman
Lowde ony nouelte contryne & conclude
For the comyn wele all the multytu [...]e
Of the comyn people a god ſholde him call
Or a goddeſſe after it was fall

Of the ſame thynge that was ſo newe founde
As Ceres for ſhe the crafte of tylth fonde
Wherby more plenteuouly corne dyde haboūde
The people her callyd thrugh out euery londe
Goddeſſe of corne wenyng in her honde
Had layn all power of cornes habūdaunce
Thꝰ were y• paynems dyſceyued by ygnoraūce

In lyke maner Iſys was callyd the goddeſſe
Of frute for ſhe fyrſt made it multiply
By the name of graffyng & ſo by proceſſe
The name of pan gan to deyfy
For he fyrſt founde the mene ſhepe to guy
Some toke it alſo by ther condycōn
As pluto fortune & ſuche other doon

Thus all yt poetes put vnder couerture
[Page]Of fable the rural people it toke
Properly as acte refuſyng the fygure
Whyche errour ſome of them neuer forſoke
Oft a fals myrrour diceyueth a mannys loke
As thou mayſt dayly preue at thyne ey
Thus were the paynyms diſceyued generally

That ſeenge the deedly enmy of mankynde
By his power permyſſyue entred the ymages
Wtin the temples to make the people blynde
In ther ydolatry ſtondyng on hyghe ſtages
In ſo moche who vſyd dauugerous paſſages
Ony maner way by water or by londe
Whan dyd his ſacryfice his anſuere redy fonde

Thus duryng the tyme of deuyacōn
From Adam to Moyſes was ydolatry
Thrngh the worlde vſyd in comyn opynyon
Thyſe were the goddys yt thou there ſy
And as for the auayters yt ſtode them by
They polytyk phyloſophers & poetes were
Whyche feyned the fables yt I ſpeke of here

Then ſeſſyd the tyme of deuyacōn
Whan Moyſes receyued the tables of ſtone
Entryng the tyme of reuocacōn
O [...] the mount of ſynay ſtondynge alone
God gaue hym myght agayn all his fone
And then began the olde teſtament
Whyche to the people by Moyſes was ſent

And that tyme dured to the Incarnacōn
Of Criſt & then began it to ſeſſe
For then came the tyme of reconſylyacōn
Of man to god I telle the doutleſſe
Whan the ſone of man put hym in preſſe
Wylfully to ſuffre deth for mankynde
In holy ſcrypture this mayſt thou fynde

This reconſylyacōn was the tyme of grace
Whan foūde was yt chyrche vpon y• fayr ſtone
And to holy Peter the keye delyuerd was
Of heuen then helle dyſpolled was anone
Thus was makyude delyuerde from his fone
And then began the newe teſtament
That the cryſten people byleue in preſent

Whyche thre tymes aſondry dyuyded
Mayſt thou here ſe yf thou lyſt beholde
The fyrſt hehynde the in pycture in prouyded
The ſecond of y• lyft honde ſhew prophet olde
The. iij. on y• ryght honde her it is to y• tolde
Thus haſt yu in vyſyon the very fygure
Of thiſe. iij. tymes here ſhewed in portrayture

That is to ſay fyrſt of deuyacōn
From Adam to Moyſes recordyng ſcrypture
Seconde fro Moyſes to the Incarnacōn
Of Criſt kepyth reuocacyons cure
And as for the thyrde yu mayſt be very ſure
Wyll dure from thens tyll the worldes ende
But now the. iiij. muſt yu haue in mynde

Whyche is callyd properly y• tyme of pylgrimage
After ſome & ſome name it otherwyſe
And call it the tyme of daūgerous paſſage
And ſomtyme of werre yt fully it diſpyſe
But what ſo it be named I woll the auyſe
Remembre it well & prynte it in thy mynde
Wherof the fygure mayſt yu me behynde

And elles remembre thyſelf in thyne herte
How vyce & vertue dayly them occupy
In maner one of them hym to peruerte
Another to bryng hym to endles glory
Thus they contynue fyght for the vyctory
It is no nede herof to telle the more
For in this ſhort viſyo [...] yu haſt ſeen it before

And as for attropos greuous compleynt
Vnto the goddys betokenyth noo more
But oonly to ſhewe y• how frendly conſtreynt
On a ſtedfaſt herte weyeth full ſore
Gode wyll requyreth good wyll ayen therfore
Dyſcorde to deth hath ay be [...] a frende
For dyſcorde bryngeth many to ther ende

[Page]
Wherfore dethe thought he wolde auenged be
On his frendes quarell yf that he myghte
For her gret vnkyndneſſe in ſomoche as ſhe
Was amonge them all had ſo in deſpyte
And at banket made of ſoo lyte
Whiche cauſed hȳ among thē to caſt in a bone
 [...] founde them gnawyng ynough enerychone

Thus ofte is ſeen oo frende for a nother
Wyll ſay & doo & ſomtyme maters feyne
And alſo kynneſmen a coſyne or a brother
Wyll for his aly er he haue cauſe compleyne
And where yt he louyth do his beſy peyne
His frendes mater as his owne to take
Whyche often cauſith moche ſorowe awake

Be it ryght or wrong he chargyth not a myte
As towarde yt poynt he takyth lytyll hede
So yt he maye haue his frowarde appetyte
Performed he careth not how his ſoule ſpede
Of god or deuyll haue ſuche lytyll drede
How be it one there is that lorde is of all
Whyche to euery wyght at laſt rewarde ſhall

& as for the batayll betwene vyce & vertu holde
So playnly apperyth to the Inwardly
To make expoſycōn therof newe or olde
Were but ſuperfluyte therfore refuſe it I
In man ſhal thon fynde yt werre kept dayly
Lyke as yu haſt ſeen it fowtin before thy face
y• pycture me behynde ſhewyth it in lytyl ſpace

And for macrocoſme it is nomore to ſay
But the leſſe worlde to the comyn entent
Whyche applyed is to man both nyght & day
Soo is man the felde to whyche all were ſent
On bothe partyes & they yt thyther went
Sygnyfy nomore but after the condycōn
Of euery mānes opynyon

And as for the noble knyght  [...]erſeueraunce
Whiche gate y• felde whan it was almoſt gone
Betokenyth nomore but the contynuaunce
Of vertuous lyuynge tyll deth hath ouergone
Who ſo woll do rewarden is anone
As vertue was wyth the crowne on hy
Whyche is nomore but euerlaſtyng glory

And as for preſtience & predeſtinacōn
That eche of them rewarded after his deſert
Is to vndſtonde nomore but dampnacōn
To vycyous people is the very ſcourge ſmert
Rewarde for they fro vertue wolde peruert
And endleſſe Ioye is to them yt ben electe
Rewarded & to all yt folowe the ſame ſecte

And as for the keyes of the poſternes fyue
Whiche wer to morpleꝰ rewarde for his labour
Sygnyfye not elles but whyle man is on lyue
His fyue inwarde wyttes ſhall be euery hour
In his ſlepe occupyed in hele & in langour
Wyth fantaſyes trifles Illuſyons & dremes
Whyche poetes call morpleus ſtremes

And as for reſidynacon is nomore to ſay
But after confeſſyon tornyng aye [...] to ſynne
Whyche to euery man retorneth ſauns delay
To vycyous lyuyng agayn hym to wynne
Whyle ony man lyueth woll it neuer blynne
That curſyd concluſyon for to brynge aboute
But reaſon wyth ſadneſſe kepe it ſtyll oute

Here haſt thou properly the very ſentence
Herde now declaryd of this vyſyon
The pycture alſo yeueth clere Intellygence
Therof beholde wyth good dyſcreſyon
Loke well abowte & take conſyderaſyon
As I haue declared whether it ſo be
A ſyr qd morpleus what tolde I the

Haſt thou not thyne hertes deſyre
Loke on you wall yonder before
And all that tyme ſtode I in a wyre
Whyche way fyrſt myn hert wolde yeue more
To loke in a ſtody ſtode I therfore
Netherleſſe at laſt as morpleus me badde
[Page]I lokyd forwarde wyth contenaunce ſadde

Where I behelde in portrature
The manere of the felde euen as it was
Shewed me before & euery creature
On bothe ſydes beynge drawen in ſmall ſpace
Soo curyouſly in ſo lytyll a compace
In all this worlde was neuer thyng wrought
It were impoſſyble in erthe to bethought

And whan I had longe behelde yt pycture
What qd morpleus how longſhalt yu loke
Daryng as a daſtarde on you portrayture
Come of for ſhame thy wytte ſtant a croke
I heryng that myn herte to me toke
Towarde y• fourth wall tornyng my vyſage
Where I ſawe poetes & philoſophers ſage

Many one moo than at the banket
Serued the goddes as I ſayd before
Som were made ſtondyng & ſom in charys ſet
Som lokyng on bokis as they had ſtndyed ſot
Som drawyng almenakis & in ther hōdes bot
Aſtyrlabes takynge the altitude of the ſonne
Amonge whom dyogenes ſate in a tonne

And as I was lokynge on that fourth wāll
Of dyogenes beholdyng the ymage
Sodeynly doctryne began me to call
And bad me torne towarde her my vyſage
And ſo then I dyde wyth humble corage
What thȳkeſt yu ſhe ſayd haſt yu not thentent
Yet of thyſe foure walles what they repreſent

The picture on the fyrſt yt ſtondith at my bak
Shewyth y• preſent tyme of pylgrymage
Of whyche before I vnto the ſpak
Why [...]he is the tyme of daungerous paſſage
The ſeconde diſcretly agayne my vyſage
The tyme expreſlyth of deuyacōn
Whyle paynyme lawe had che domynacōn

The thyrde walle ſtondyng on my lyfte hond
The tyme repreſentyth of reuocacōn
And the fourth ſtondyng on my ryght honde
Determyneth the tyme of recouſylyacōn
This is the effecte of thy vyſyon
Wherfore the nedeth nomore theron to muſe
It were but veyne thy wyttes to dyſuſe

But duryng the tyme of reconſylyacōn
Thy tyme of pylgrymage loke well y• ſpende
And then well gracyous predeſtynacōn
Bryng the to glory at thy laſt ende
And euen wyth yt came to my mynde
My fyrſt concluſyon that I was aboute
To haue dreuen er ſlepe made me to loute

That is to ſay how ſenſualyte
Wt reaſon to acorde myght be brought aboute
Whyche cauſed me to knele downe on my kne
And beſcke doctryne determyne yt doute
O lord god ſayd doctryn̄ canſt y• not withoute
Me that concluſyon brynge to an ende
Ferre is fro the wytte & ferther good mende

And euyn wyth yt deth gan appere
Shewyng hymſelf as though yt he wolde
His dart haue ocupyed wythin y• herbere
But ther was none for hym yonge nor olde
Saue oonly I doctryne hym tolde
And whan I herde her wt hym comyn thus
I me wythdrewe behynde morpleus

Dredyng full ſore leeſt he wyth his dart
Thrugh doctrynes wordes ony entreſſe
In me wolde haue had or claymed ony pārt
Whyche ſholde haue cauſid me grete heuyneſſe
Wythin whyche tyme & ſhort proceſſe
Came thyder reaſon & ſenſualyte
A quod doctryne ryght welcome be ye

It is not longe ſyth we of you ſpake
Ye muſter you goo determyne a doute
[Page]And euen wyth that ſhe the mater brake
To theym & tolde it euery where aboute
I wolde haue be thens yf I had moute
For fere I lokyd as blacke as a cole
I wolde haue cropen in a mous hole

What quod doctryne where is he now
That meuyd this matere ſtraunge & dyffuſe
He is a cowarde I make myn auow
He hydeth his heede his mocōn to refuſe
Blame hȳ not qd reaſon alway yt to vſe
Whan he ſeeth deth ſo nere at his honde
It is his part hym to wythſtonde

Or at the leeſt way elles fro hym flee
As longe as he may who doth otherwyſe
Is an Ideote quod ſenſualytee
Who dredyth not dethe wyſe men hym diſpyſe
What ſayd doctryne how long hath this gy [...]e
Beholde & vſed thus atwyxe you tweyne
Ye were not wonte to acorde certeyne

Yes quod reaſon in this poynt alway
To euery man haue we yeue our counſayll
Dethe for to flee as longe as they may
All thouh we otherwyſe haue don our  [...]
Eche other to repreſſe yet wythouce fayll
In that poynt oonly dyſcorded we  [...]euer
Thus condeſcended therin be we for euer

Aha ſayd doctryne then is the concluſyon
Clerely determyned of the grete doute
That here was menyd & half in der [...]n
She me then callyd & bad me loke oute
Come forth ſhe ſayd & fere not this route
And euyn wyth yt reaſon & ſenſualyte
And deth fro thens were vanyſſhed all thre

Then loked I forth as doctryne me bad
Whan deth was gone me thought I was bolde
To ſhewe myſelf but yet I was ſad
Me thoughte my doute was not as I wolde
Clerely & openly declaryd & tolde
It ſowned to me as a parable
Derke as a myſte or a feyned fable

And doctryne my conceyte gan eſpy
Wherfore ſayd ſhe ſtondeſt thou ſoo ſtyll
Wherin is thy thought art thou in ſtudy
Of thy queſtion haſt thou not thy fyll
To the declared tell me thy wyll
Herdeſt thou not reaſon & ſenſualyte
Declared thy dought here before the

Forſothe quod I I herde what they ſayde
But neuertheleſſe my wytte is ſo thynne
And allo of dethe I was ſo afrayde
That it is out where it went inne
And ſo y• matere can I not wynne
Wythout your helpe & benyuolence
Therof ſo expreſſe the very ſentence

Well qd doctryne then yeue attendaunce
Vnto my wordes & thou ſhalt here
Openly declared the concordaunce
A [...]wene ſenſualyte & reſon in fere
Yf y• take bede it clerely dooth appere
How they were knytte in one openyon,
Bothe ay [...]nſt dethe helde contradiccōn

Why [...] concordaunce nomore ſignyfieth
To playn vnderſtondyng but in euery mane
Both ſ [...]uſualyte & reaſon applyeth
Rather dethe to flee than wt it to be tane
Loo in ye poynt accorde they hooly thane
And in all other they clerely dyſcorde
Thꝰ is ſruly ſet thy doutfull monarcorde

I heryng that knelyd on my kne
And thanked her lowely for her diſcyplyne
That ſhe voucheſauf of her benygnyte
Of tho grete doubtes me to enlumyne
Well was ſhe worthy to be callyd doctryne
Yf it had be nomore but for the ſoluſyon
[Page]Of my demaunde & of this ſtraunge vyſyon

And as I  [...] myne hede began for to bowe
As me well ought to do her reuerence
She thens departyd I can not tell how
But wythin a moment gone was ſhe thens
Then ſayd morpleus lete vs go hens
What ſholde we here tary lengere
Haſt yu not herde a generall anſwere

To all thy materes that yu lyſt to meue
My tyme drawyth nere that I muſt reſt
And euen therwyth he toke me by the ſleue
And ſayd goo we hens for yt holde I beſt
As good is ynough as a grete feſt
Thou haſt ſeen ynough holde the conten
And euyn wt that forth wyth hym I went

Tyll he had me brought ayen to my bedde
Where he me founde & then pryuely
He ſtale away I cowde not vnderſtonde
Where he became but ſodeynly
As he came he went I tell you veryly
Whyche done fro ſlepe I gan to awake
My body all in ſwet gan for to ſhake

For drede of the ſyght that I had ſene
Wenyng to me all had be trew
Actuelly done where I had bene
That batayll holde twene vyce & vertew
But whan I ſe it was but a whew
A dreme a fantaſy & a thyng of nought
To ſtudy theron I had nomore thought

Tyll at the laſt I gan me bethynke
For what cauſe ſhewed was this viſyon
I knewe not wherfore I toke penne & ynke
And paper therof to make mencyon
In wrytyng takyng conſyderacyon
That no defawte were founde in me
Wheron accuſed I ought for to be

For ſlouth yt I had left it vntolde
Neyther by mouthe nor in remembraunce
Put it in wrytyng where thrugh many folde
Wayes of accuſacōn miȝt torn̄ me to greuaūce
All this I ſawe as I laye in a traūce
But whether it was wt myn ey bodily
Or not in certeyn god knowyth & not I

That to dyſcerne I purpoſe not to dele
So large by my wyll it longyth not to me
Were it dreme or viſyon for your owne wele
All that ſhall it rede here it rad or ſe
Take therof the beſt & let the worſt be
Try out the corne clene from the chaff
And then may ye ſay ye haue a ſure ſtaff

To ſtonde by at nede yf ye woll it holde
And walke by the waye of vertues lore
But alway beware be ye yonge or olde
That your frewyll ay to vertue more
Apply than to vyce the caſyer may be bore
The burden of the felde that ye dayly fyght
Ayenſt your. iij. enmyes for all ther gret myght

That is to ſay the deuyll & the fleſſhe
And alſo the worlde wyth his gloſyng chere
Whyche on you lokyth euer newe & freſſhe
But he is not as he dooth appere
Loke ye kepe you ay out of his daungere
And ſoo the vyctory ſhall ye obteyne
Vyce fro you exyled & vertue in you reyne

And then ſhall ye haue ye tryūphall guerdon
That god reſerueth to euery creature
Aboue in his celeſtyall manſyon
Ioye & blyſſe Infynyte eternally to endure
Wherof we ſaye we wolde feyne be ſure
But the waye thidwarde to holde be we lothe
yt ofte ſythe cauſeth ye gode lord to be wrothe

And by our deſerte our babytacōn chaūgeth
Fro Ioye to payn & woo perpetuelly
From his gloryous ſyght thꝰ he vs eſtraūgeth
[Page]For our vicyous lyuyug thrugh our owne foly
Wherfore lete vs praye to that lorde of glory
Whyle we in erthe be yt he woll yeue vs grace
So vs here to guyde yt we may haue a place

Accordynge to our regeneracyōn
Wyth heuenly ſpyrytes his name to magnyfy
Whyche downe deſcended for our redempcyon
Offryng hȳſelf on the croſſe to his fad on hy
Now benygne Iheſu yt borne was of Mary
All yt to this viſyon haue geuen ther audyence
Graunte eternall Ioye after thy laſt ſentence

AMEN ¶ Thus endeth this lytyll moralized treatyſe compiled by dan Iohn Lydgat ſomtyme monke of Bury / on whoſe ſoule god haue mercy.

Hrre folowyth the Interpretacōn of the names of goddis and goddeſſes of this treatyſe folowynge as Poetes wryte.
	¶ Phebus is no moche to ſaye
	as the ſonne
	Appollo is the ſame
	o [...] ellys god of lyghte
	Morpleus
	ſhewer of dremys
	Pluto
	god of helle
	Mynos
	Iuge of helle
	Cerberus
	porter of helle
	Colus
	the wynde or god of the ayre
	Dyana
	goddeſſe of wode and chace
	Phebe
	the mone or goddeſſe of waters
	Auro [...]a
	goddeſſe of the morowe or the ſpryngyng of the daye
	Mars
	god of bataylle
	Iupiter
	god of wyſdom
	Iuno
	goddeſſe of rycheſſe
	Saturne
	god of colde
	Ceres
	goddeſſes of corne
	Cupido
	god of loue
	Othea
	goddeſſe of wyſdom
	fortune
	the variaunt goddeſſe
	Pan
	god of ſhepeherdes
	Iſys
	goddeſſe of frute
	Neptunus
	god of the ſee
	Mynerue
	goddeſſe of the batayll or of harueſt
	Bachus
	god of wyne
	Mercurius
	god of langage
	Venus
	goddeſſe of loue
	Diſcorde
	goddeſſe of debate & ſtryfe
	Attropos
	dethe

¶ Here endyth the Interpretacōn of the names of goddis and goddeſſes as is  [...]ehercyd in thys treatyſe folowynge. /

